KĀ PAZEMINĀT ĒDIENU GLIKĒMISKO INDEKSU (GI ) BEZ LIELAS PIEPŪLES!


1. Eksperimentē! Ierastajās receptēs palielini dārzeņu daudzumu! Piemēram, gatavojot pildīto papriku, pildījumā pusi no rīsiem aizvieto ar sarīvētiem puraviem un burkāniem un iegūsti bagātīgāku garšu!

2. Iepazīsti jaunas piedevas! Ierasto kartupeļu, makaronu un rīsu vietā izvēlies nu jau plaši veikalos pieejamos kvinoju, lēcas, grūbas, bulguru, zaļos griķus, amarantu. Gaļas sautējumā kartupeļus lieliski aizstāj lēcas vai kvinoja.
 
3. Nogaršo jaunas uzkodas! Vārītus turku zirņus apvārti mīļākajās garšvielās un uzcep cepeškrāsnī – lieliska čipsu alternatīva.

4. Papildini! Ja tomēr sakārojas krāsnī ceptus kartupelīšus, uz vienas pannas liec burkānus, saldos kartupeļus, kāļus, pākšu pupiņas, puķkāpostus, apvārti olīveļļā un garšvielās un cep, līdz gatavi. Burvīgas vakariņas, un ļoti maz vietas kartupeļiem!

5. Sāc ar sestdienas rītu! Cepot pankūkas, pusi no miltiem liec pilngraudu un pievieno vēl pāris karotes klijas. Tad mīklai nedaudz jāpastāv, taču rezultātā iegūstam pankūkas ar jauku riekstu garšu! Klāt pievieno svaigas ogas ar jogurtu, ne gatavu ievārījumu.

6. Arī deserti var būt ar zemu GI! Apmēram minūtes laikā var sagatavot čia sēklu pudiņu nākamajam rītam: sēklas + jogurts + mīļākais auglis


